turjo4nis/wikipedia-bn-dump-20250701 huggingface dataset:
রংপুর চিড়িয়াখানা

বিনোদন উদ্যান ও রংপুর চিড়িয়াখানা বা রংপুর চিড়িয়াখানা বাংলাদেশের রংপুরে অবস্থিত একটি চিড়িয়াখানা। এটি দেশের দ্বিতীয় বৃহত্তম এবং উত্তরবঙ্গের মধ্যে সবচেয়ে বড় চিড়িয়াখানা। চিড়িয়াখানাটি ২১.৫১ একর (৮.৭০ হেক্টর) এলাকা জুড়ে রয়েছে। এতে সবুজ গাছ ও ঘাসের সমারোহ রয়েছে।চিড়িয়াখানাটি রংপুর পুলিশ লাইন সড়কের পাশে হনুমান-তলা রাস্তার পূর্ব দিকে অবস্থিত। এটি জেলা প্রশাসন অফিস থেকে খুব বেশি দূরে নয়।

রংপুর কেন্দ্রীয় চিড়িয়াখানা রংপুর শহরের অন্যতম বিনোদন কেন্দ্র। এখানে রয়েছে শিশু পার্ক, রেস্তোরা, কৃত্রিম হ্রদ এবং বিভিন্ন প্রজাতির প্রাণী ও বৃক্ষ।

ইতিহাস
চিড়িয়াখানাটি ১৯৮৯ সালে প্রতিষ্ঠিত হয়। ১৯৮৮ সালের ১৪ আগস্ট পুলিশ লাইন্স স্কুল অ্যান্ড কলেজের সামনে থাকা ২১.৫১ একর (৮.৭০ হেক্টর) জমিতে ১.৮ কোটি টাকা ব্যয়ে রংপুর চিড়িয়াখানার নির্মাণ কাজ শুরু হয়। দুই বছর পর ১৪ জুন ১৯৯১ সালে দর্শনার্থীদের জন্য উন্মুক্ত করা হয়। উন্মুক্তের সময় এখানে ২৩ প্রজাতির প্রাণী প্রদর্শন করা হয়েছিল।

আকর্ষণ 
২০১৮ সালের হিসাবে, চিড়িয়াখানায় ২৬ প্রজাতির ২১৫টি প্রাণী ছিল। এখানে বিভিন্ন প্রজাতির প্রাণী রয়েছে; এর মধ্যে উল্লেখযোগ্য হচ্ছে সুন্দরবনের বেঙ্গল টাইগার, সিংহ, গণ্ডার, জলহস্তী, হরিণ, বানর, চিতাবাঘ, ভাল্লুক, কুমির, অজগর, কচ্ছপ প্রভৃতি। এছাড়াও রয়েছে ময়না, টিয়া, ময়ূর, কাকাতুয়া, কবুতর, বক সহ বিভিন্ন প্রজাতির পাখি।

আরও দেখুন
 বাংলাদেশের চিড়িয়াখানার তালিকা

তথ্যসূত্র

বাংলাদেশের চিড়িয়াখানা
১৯৮৯-এ প্রতিষ্ঠিত চিড়িয়াখানা
রংপুর জেলা
১৯৮৯-এ বাংলাদেশে প্রতিষ্ঠিত
রংপুর
বিশ্ব পরিযায়ী পাখি দিবস

পরিযায়ী পাখির আবাসস্থলকে নিরাপদ রাখা ও পাখিদের বিচরণস্থল সংরক্ষণে উদ্যোগী হওয়ার আহ্বান জানিয়ে প্রতিবছর মে ও অক্টোবর মাসে দ্বিতীয় শনিবার বিশ্ব পরিযায়ী পাখি দিবস(World Migratory Bird Day) পালিত হয়।

কেন এ দিবস 
বর্তমান বিশ্বের জলবায়ুর ব্যাপক পরিবর্তনের ফলে পাখিদের আবাসস্থল ধ্বংস হয়ে যাচ্ছে। একারণে পরিযায়ী পাখিরা মারাত্মক খাদ্য সংকটের মধ্যে পড়েছে। এই অবস্থা দূরীকরণই এই দিবস পালনের উদ্দেশ্য। পরিযায়ী পাখিদের সম্পর্কে বিশ্বজুড়ে সচেতনতা বাড়াতে ২০০৬ সাল থেকে এই দিবস পালন শুরু করা হয়। ২০০৮ সালে এ দিবসের শ্লোগান ছিল "পরিযায়ী পাখি: জীব বৈচিত্রের দূত"। 
পরিযায়ী পাখিদেরকে আগে অতিথি পাখি বলা হত। কিন্তু নিবিড় গবেষণায় দেখা গেছে যে এরা অতিথি নয়। বরং যে দেশে যায় সেখানে তারা ডিম পাড়ে এবং সেই ডিম ফুটিয়ে বাচ্চা বের হওয়া পর্যন্ত বাস করে। অর্থাৎ বৎসরের বেশ কয়েকমাস তারা ভিনদেশে বাস করে। বরং তারা নিজ দেশে বাস করে স্বল্প সময়ের জন্য।

তথ্যসূত্র

বহিঃসংযোগ 
 British Trust for Ornithology

আন্তর্জাতিক উদ্‌যাপন
মে উদ্‌যাপন
কাঁকড়াভুক ব্যাঙ

কাঁকড়াভুক ব্যাঙ বা ম্যানগ্রোভ ব্যাঙ বাংলাদেশের প্রাপ্ত ব্যাঙের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।

বৈজ্ঞানিক নাম 
Fejervarya cancrivora  আগে এর নাম ছিল Rana cancrivora বা Limnonetes (Hoplobatrachus) cancrivora।

শনাক্তকরণের ইতিহাস 
২০০৭ সালের জুলাইয়ে অধ্যাপক দত্ত উড়িষ্যার উপকূলে প্রথমবারের মতো এমন ব্যাঙের প্রজাতির সন্ধান পান। মালয়েশিয়ায় কর্মরত ভারতীয় উভচর-সরীসৃপ বিশেষজ্ঞ ইন্দ্রনীল দাস ছবিগুলোকে এ প্রজাতির বলেই শনাক্ত করেন। ১৯৯৪ সালে সুন্দরবনে কাজ করার সময় জার্মান বিজ্ঞানী জুটি জেরট্রাড নিউম্যান-ডেনজু ও হেলম্যাট ডেনজু বুড়িগোয়ালিনী থেকে একটি ব্যাঙের ছবি তোলেন। এ ছাড়া বাংলাদেশ কৃষি বিশ্ববিদ্যালয়ের বিজ্ঞানী ও জাপানের বিজ্ঞানীরা যৌথভাবে সুন্দরবনের এ ব্যাঙ নিয়ে গবেষণা করেন।

বৈশিষ্ট্য 
কাঁকড়াভুক ব্যাঙের সঙ্গে আমাদের দেশে সচরাচর দেখা পাওয়া কোলা বা সোনা ব্যাঙ ও কটকটি ব্যাঙের সাদৃশ্য রয়েছে। কিন্তু এরা উপকূলীয় এলাকা থেকে দূরে বাস করে না। চোখের পেছন থেকে উভয় পাশে টানা শৈলশিরা বা উত্তোলিত রেখা এই ব্যাঙের গুরুত্বপূর্ণ বৈশিষ্ট্য। উপরন্তু পিঠের ওপর শৈলশিরা বা উত্তোলিত রেখা একটানা নয়, ভঙ্গুর। চোখের সামনে থেকে নাকের ছিদ্র পর্যন্ত পারতপক্ষে কোনো রেখা নেই, যা সহযোগী প্রজাতিতে আছে। এ ছাড়া চঞ্চু থেকে দেহের শেষ ভাগ পর্যন্ত সচরাচর কোনো হালকা ডোরা দেখা যায় না। এরা ছয় থেকে আট সেন্টিমিটার পর্যন্ত লম্বা হয়ে থাকে। দক্ষিণ-পূর্ব এশিয়ায়, বিশেষ করে মালয়েশিয়া ও সিঙ্গাপুরের বিজ্ঞানীদের মতে, পুরুষ-ব্যাঙের চেয়ে স্ত্রী-ব্যাঙ বড় হয়। এই ব্যাঙ আরেকটি অনন্য বৈশিষ্ট্যের অধিকারী। আর তা হলো, এরা শরীরে অতিমাত্রায় ইউরিয়া জমা রাখতে পারে। এ কারণে এরা প্রায় সাগরজলের সমপরিমাণ লবণাক্ততা সহনক্ষম।ক্যামব্রিজ ইউনিভার্সিটি প্রেস থেকে প্রকাশিত Knut Schmidt-Nielsen তার প্রাণীর শারীরবৃত্ত: অভিযোজন ও পরিবেশ গ্রন্থে বলছেন, পূর্ণ বয়সী ব্যাঙের চেয়ে ব্যাঙাচির লবণাক্ততা সহনক্ষমতা বেশি। এই ব্যাঙ যে পরিমাণ ঘন লোনাপানিতে বাস করে, দেশের অন্য কোনো ব্যাঙ তা পারে না।

খাদ্য 
এরা মূলত কাঁকড়া (crab) খেয়ে থাকে। cancri অর্থ কাঁকড়া (crab) আর vorus মানে খাওয়া (feeder, eating)। এদের খাদ্যাভ্যাস থেকেই এ ধরনের নামকরণ। তবে ম্যানগ্রোভ অঞ্চলের বাইরে থাকার সময় এটি পতঙ্গ ও ক্ষুদ্রাতিক্ষুদ্র প্রাণী খেয়ে থাকে।

বিচরণ 
ম্যানগ্রোভ অঞ্চলের বাইরে মনুষ্যবসতির কাছে স্বাদু পানির পরিবেশেও এদের বাস করতে দেখা যায়।

বংশবিস্তার 
এদের ডিম ফুটে বাচ্চা বের হয় কেবল স্বাদু পানিতে। বাংলাদেশে বর্ষাকালে সুন্দরবনের বিভিন্ন অংশে সাময়িক কিছু ডোবা তৈরি হয়। এসব ডোবার মধ্যে এদের ডিম ফুটে বাচ্চা বের হয়।

তথ্যসূত্র

বহিঃসংযোগ 
 Amphibian and Reptiles of Peninsular Malaysia - Fejervarya cancrivora
 Crab-eating Frog at frogweb.org 
 Crab-eating Frog at Ecology Asia 
 KIDNEY FUNCTION IN THE CRAB-EATING FROG 
 
 
 Rare species of frog, snake in Orissa (June 2007)

ব্যাঙের প্রজাতি
ব্যাঙ
বাংলাদেশের ব্যাঙ
বাংলাদেশের উভচর
ভারতের ব্যাঙ
ভারতের উভচর
কাজী জাকের হোসেন

অধ্যাপক কাজী জাকের হোসেন (১ জানুয়ারি ১৯৩১ - ২১ জুন ২০১১) হলেন বাংলাদেশের একজন প্রাণিবিজ্ঞানী। যথার্থভাবে আখ্যায়িত করা হলে, তিনি ছিলেন একাধারে বন্যপ্রাণী তত্ত্ব, বাস্তুতন্ত্র ও প্রাণিভূগোল বিশেষজ্ঞ। তাঁর কর্মপরিধির বৃহৎ অংশ জুড়ে ছিল পক্ষীবিজ্ঞান।

জন্ম ও শিক্ষা জীবন 
১৯৩১ সালের পয়লা জানুয়ারি কুমিল্লার নাঙ্গলকোট উপজেলার পাটোয়ার গ্রামে জন্মগ্রহণ করেন। ১৯৪৬ সালে চাঁদপুর ঘনিয়া হাইস্কুল থেকে মাধ্যমিক ও ১৯৪৮ সালে ঢাকা কলেজ‌ থেকে উচ্চমাধ্যমিক পাশ করেন।
এরপর ১৯৫০ সালে ঢাকা বিশ্ববিদ্যালয় থেকে প্রাণিবিদ্যায় বিএসসি পাশ করেন। তখন ঢাকা বিশ্ববিদ্যালয়ে বিএসসি পাস কোর্স ছিল, অনার্স কোর্স ছিল না বিধায় তিনি ১৯৫১ সালে লাহোরে চলে যান।
১৯৫৩ সনে লাহোর সরকারি কলেজ থেকে প্রাণিবিদ্যায় প্রথম শ্রেণিতে প্রথম হয়ে এমএসসি ডিগ্রি অর্জন করেন। কলেজ তাঁকে 'অ্যাকাডেমিক রোল অব অনার' সনদ প্রদান করে৷ তিনি অক্সফোর্ড বিশ্ববিদ্যালয় থেকে পক্ষীবিজ্ঞানে বিএসসি ডিগ্রি অর্জন করেন। প্রসঙ্গত, অক্সফোর্ড বিশ্ববিদ্যালয়ের বিএসসি ডিগ্রি হলো ডক্টরেট-পরবর্তী গবেষণা ডিগ্রি।

কর্ম জীবন 
১৯৫৩ সালে শিক্ষক হিসেবে ঢাকা বিশ্ববিদ্যালয়ে যোগ দেন। ১৯৫৪ সালে এ বিশ্ববিদ্যালয়ে প্রাণিবিদ্যা আলাদা বিভাগ হিসেবে চালু হয়। ৩৮ বছর অধ্যাপনা করেন। বাংলাদেশে প্রাণিবিদ্যা শিক্ষাকে বিশেষ করে বন্যপ্রাণী বিষয়ক শিক্ষা প্রবর্তনে তাঁর বিশেষ অবদান রয়েছে৷ তিনি 'বাংলাদেশে প্রাণী বিজ্ঞান সমিতি'র প্রতিষ্ঠাতা সাধারণ সম্পাদক এবং পরবর্তীতে একাধিকবার এ সমিতির সভাপতির দায়িত্ব পালন করেছেন৷ তিনি বাংলাদেশ বন্য প্রাণীতত্ত্ব সমিতি ও বাংলাদেশ পাখি সংরক্ষণ সমিতির প্রতিষ্ঠাতা সভাপতি৷

ঢাকা বিশ্ববিদ্যালয়ে "ওয়াইল্ড লাইফ বায়োলজি" নামক একটি কোর্স চালু করেন ৷ বাংলাদেশ বন্যপ্রাণী সংরক্ষণ আইন, ১৯৭৩ প্রণয়নেও তাঁর অবদান ছিল৷ ১৯৯৬ সালে বাংলাদেশ এশিয়াটিক সোসাইটির পক্ষ থেকে পার্বত্য চট্টগ্রাম পর্যবেক্ষণের নেতৃত্ব দেন। এর আগে ১৯৫৯ সালে অক্সফোর্ড বিশ্ববিদ্যালয় পরিচালিত ব্রিটিশ গায়ানা অভিযানে শামিল হন তিনি।
জাতীয় ও আন্তর্জাতিক জার্নালে অধ্যাপক জাকেরের বন্যপ্রাণী ও পরিবেশ ব্যবস্থাপনা সম্পর্কিত ৮০টির বেশি গবেষণামূলক প্রবন্ধ প্রকাশিত হয়েছে। সেই সঙ্গে তাঁর বইয়ের সংখ্যা ১৮টি। তাঁর অধীনে ১৪ জন পিএইচডি এবং ১০ জন এম.ফিল. ডিগ্রি অর্জন করে।

পুরস্কার ও সম্মাননা 
 শিক্ষা ক্ষেত্রে অধ্যাপক কাজী জাকের হোসেনের গৌরবোজ্জ্বল অবদানের স্বীকৃতিস্বরূপ ১৯৯২ সালে তাকে শিক্ষায় স্বাধীনতা পুরস্কার প্রদান করা হয়।
 বন্যপ্রাণী সংরক্ষণ ও পরিবেশ সংক্রান্ত বিষয়ে উলেখযোগ্য অবদানের স্বীকৃতিস্বরূপ অধ্যাপক কাজী জাকের হোসেন ১৯৯০ সালে ইউএনইপি (United Nations Environment Programme) কর্তৃক "গ্লোবাল -৫০০ রোল অব অনার" সম্মানে ভূষিত হন এবং ১৯৯১ সারে ইউএনইপি'র পরিবেশ সংক্রান্ত কার্যক্রমের উপদেষ্টা কমিটির সদস্য নির্বাচিত করা হয়।
 তিনি আমেরিকান বায়োলজিক্যাল ইনষ্টিটিউট কর্তৃক "ডিসটিংগুইসড লিডারশীপ এওয়ার্ডে" ভূষিত হন৷

তথ্যসূত্র

বহিঃসংযোগ 

বাংলাদেশী প্রাণিবিজ্ঞানী
১৯৩১-এ জন্ম
২০১১-এ মৃত্যু
শিক্ষায় স্বাধীনতা পুরস্কার বিজয়ী
ঢাকা বিশ্ববিদ্যালয়ের শিক্ষক
বনানী কবরস্থানে সমাধিস্থ
১৯৩০-এর দশকে জন্ম
কুমিল্লার ব্যক্তি
স্বাধীনতা পুরস্কার বিজয়ী
সোকপমুন্ড

সোকপমুন্ড () হচ্ছে নামিবিয়ার আটলান্টিক উপকূলবর্তী উত্তর পশ্চিমাঞ্চলের একটি শহর। এটি নামিবিয়ার রাজধানী উইন্ডহুক থেকে ২৮০ কিলোমিটার পশ্চিমে অবস্থিত, এবং সেই সাথে এটি এরোঙ্গো প্রশাসনিক বিভাগের রাজধানী। সমুদ্রতীরবর্তী এলাকা হিসেবে ডিসেম্বর থেকে জানুয়ারি (নামিবিয়ার গ্রীষ্মকাল) পর্যন্ত এখানকার আবহাওয়া ঠাণ্ডা থাকে। সে সময় আঞ্চলিক প্রশাসন তাই এরোঙ্গো থেকে সরিয়ে সোকপমুন্ডে আনা হয়। ২০০৭ সালে হিসাব অনুযায়ী সোকপমুন্ডের জনসংখ্যা প্রায় ২৮,৫৫২ জন।

সোকপমুন্ড হচ্ছে মূলত একটি সমুদ্র তীরবর্তী বিনোদনকেন্দ্র এবং জার্মান ঔপনিবেশিক স্থাপত্যশৈলীর একটি নিদর্শন। ১৮৯২ সালে জার্মান দক্ষিণ-পশ্চিম আফ্রিকায় জার্মানদের মূল পোতাশ্রয় হিসেবে এই শহরের গোড়াপত্তন করা হয়।

নামিবিয়ার বিটু রোড এই শহরের মধ্য দিয়ে গিয়েছেন এছাড়াও এই শহর দিয়ে ট্রান্স নামিবিয়ান রেলওয়েরও অবস্থান। এখানে সোকপমুন্ড বিমানবন্দর নামের একটি বিমানবন্দর রয়েছে।

তথ্যসূত্র

বহিঃসংযোগ 

 Swakomund Desalination Plant 
 City of Swakopmund Website
 Map of Swakopmund city
 Map locating Namibia and Swakopmund 
 Current Swakopmund Weather
 Swakopmund weather forecast
 Scientific Society of Swakopmund

নামিবিয়ার শহর
নামিবিয়ার বন্দর শহর ও নগর
বিশ্ব রক্তদাতা দিবস

১৪ জুন হল বিশ্ব রক্তদাতা দিবস। যারা স্বেচ্ছায় ও বিনামূল্যে রক্তদান করে লাখ লাখ মানুষের প্রাণ বাঁচাচ্ছেন তাদেরসহ সাধারণ জনগণকে রক্তদানে উৎসাহিত করাই এই দিবসের উদ্দেশ্য।

ইতিহাস 
প্রতি বছর ১৪ জুন বিশ্বজুড়ে বিশ্ব রক্তদাতা দিবস পালন করা হয়। ১৪ জুন দিবসটি পালনের আরও একটি তাৎপর্য রয়েছে। রক্তের গ্রুপ আবিষ্কারক কার্ল লান্ডষ্টাইনারের জন্ম ১৮৬৮ সালের ১৪ জুন। তাই তার জন্মদিনে পালিত হয় বিশ্ব রক্তদাতা দিবস। রক্তের গ্রুপ ‘এ, বি, ও,এবি’ আবিষ্কারের জন্য ল্যান্ডস্টেইনারকে নোবেল পুরষ্কার প্রদান করা হয়।

গুরুত্ব 
১৯৯৫ সাল থেকে আন্তর্জাতিক রক্তদান দিবস পালন এবং ২০০০ সালে ‘নিরাপদ রক্ত’-এই থিম নিয়ে পালিত বিশ্ব স্বাস্থ্য দিবসের অভিজ্ঞতা নিয়ে ২০০৪ সালে প্রথম পালিত হয়েছিল বিশ্ব রক্তদান দিবস। ২০০৫ সালে বিশ্ব স্বাস্থ্য অধিবেশনের পর থেকে প্রতিবছর বিশ্ব স্বাস্থ্য সংস্থাও এই দিবস পালনের জন্য তাগিদ দিয়ে আসছে।

প্রতিবছর ৮ কোটি ইউনিট রক্ত স্বেচ্ছায় দান হয়, অথচ এর মাত্র ৩৮ শতাংশ সংগ্রহ হয় উন্নয়নশীল দেশগুলো থেকে, যেখানে বাস করে বিশ্বের মোট জনসংখ্যার ৮২ শতাংশ মানুষ। এ ছাড়া এখনো বিশ্বের অনেক দেশে মানুষের রক্তের চাহিদা হলে নির্ভর করতে হয় নিজের পরিবারের সদস্য বা নিজের বন্ধুদের রক্তদানের ওপর, আর অনেক দেশে পেশাদারি রক্তদাতা অর্থের বিনিময়ে রক্ত দান করে আসছে রোগীদের। অথচ বিশ্বের নানা দেশ থেকে তথ্য-উপাত্ত সংগ্রহ করে জানা যায়, ‘নিরাপদ রক্ত সরবরাহের’ মূল ভিত্তি হলো স্বেচ্ছায় ও বিনামূল্যে দান করা রক্ত। কারণ তাদের রক্ত তুলনামূলকভাবে নিরাপদ এবং এসব রক্তের মধ্য দিয়ে গ্রহীতার মধ্যে জীবনসংশয়ী সংক্রমণ, যেমন এইচআইভি ও হেপাটাইটিস সংক্রমণের আশঙ্কা খুবই কম। স্বেচ্ছায় ও বিনামূল্যে রক্তদানকারী আড়ালে থাকা সেসব মানুষের উদ্দেশ্যে, এসব অজানা বীরের উদ্দেশ্যে, উৎসর্গীকৃত ১৪ জুনের বিশ্ব রক্তদান দিবস। রক্তদান করলে শরীরের কোন ক্ষতি হয় না।এমনিতেই রক্ত কণিকা নির্দিষ্ট সময় পর নষ্ট হয়ে যায়। তাই রক্ত দান করুন, রোগীর প্রাণ বাঁচান।

তথ্যসূত্র 

জুন উদ্‌যাপন
স্বাস্থ্য সচেতনতা দিবস
রক্তদান
জাতিসংঘের দিবস
২০০৪-এ প্রতিষ্ঠিত পুনরাবৃত্ত ঘটনা
বিশ্ব স্বাস্থ্য দিবস

৭ এপ্রিল বিশ্ব স্বাস্থ্য দিবস। এই দিনে বিশ্ব স্বাস্থ্য সংস্থাও প্রতিষ্ঠিত হয়েছিল। প্রতিবছর একটি নির্দিষ্ট প্রতিপাদ্য বিষয় নিয়ে আন্তর্জাতিক ও স্থানীয়ভাবে দিবসটি পালন করা হয়। ১৯৫০ সালের ৭ এপ্রিল থেকে বিশ্বজুড়ে নানা কর্মসূচির মাধ্যমে দিবসটি পালিত হয়ে আসছে।
২০২৫ সালের বিশ্ব স্বাস্থ্য দিবসের মূল ভাবনা
মা ও শিশুর স্বাস্থ্য।  সুস্থ পরিবার সমাজের ভিত্তি, যা আমাদের সকলের জন্য আশাব্যঞ্জক ভবিষ্যৎ নিশ্চিত করতে সাহায্য করে। ৭ এপ্রিল ২০২৫ তারিখে পালিত বিশ্ব স্বাস্থ্য দিবস মা ও নবজাতকের স্বাস্থ্যের উপর এক বছরব্যাপী প্রচারণা শুরু করবে।

সূচনা 
১৯৪৬ সালের ফেব্রুয়ারিতে জাতিসংঘ অর্থনীতি ও সমাজ পরিষদ আন্তর্জাতিক স্বাস্থ্য ক্ষেত্রের সম্মেলন ডাকার সিদ্ধান্ত নেয়। ১৯৪৬ সালের জুন ও জুলাই মাসে আন্তর্জাতিক স্বাস্থ্য সম্মেলন অনুষ্ঠিত হয় এবং বিশ্ব স্বাস্থ্য সংস্থার সাংগঠনিক আইন গৃহীত হয়, ১৯৪৮ সালে বিশ্ব স্বাস্থ্য সংস্থার প্রথম বিশ্ব স্বাস্থ্য সম্মেলনে ৭ এপ্রিল বিশ্ব স্বাস্থ্য দিবস পালনের প্রস্তাব দেওয়া হলে তা ১৯৫০ সালে কার্যকর হয়। অর্থাৎ ৭ এপ্রিল " বিশ্ব স্বাস্থ্য দিবস " বলে নির্ধারিত হয়।

বিশ্ব স্বাস্থ্য দিবস- ২০২৪ এর থিম 
বিশ্ব স্বাস্থ্য দিবস ২০২৪ এর থিম হল "আমার স্বাস্থ্য, আমার অধিকার"। এই থিমটি মানসম্পন্ন স্বাস্থ্যসেবা, শিক্ষা এবং তথ্য অ্যাক্সেস করার সর্বত্র সকলের মৌলিক মানবাধিকারের উপর জোর দেয়। এটি বিশ্বজুড়ে স্বাস্থ্যসেবা অ্যাক্সেসের বৈষম্যকে তুলে ধরে এবং ন্যায়সঙ্গত স্বাস্থ্য ফলাফল নিশ্চিত করার জন্য পদক্ষেপ নেওয়ার আহ্বান জানায়।

WHO উল্লেখ করেছে: “বিশ্ব স্বাস্থ্য দিবস ২০২৪-এর থিম হল 'আমার স্বাস্থ্য, আমার অধিকার'। এই বছরের থিমটি প্রত্যেকের অধিকার, সর্বত্র মানসম্পন্ন স্বাস্থ্য পরিষেবা, শিক্ষা এবং তথ্য, সেইসাথে নিরাপদ পানীয় জল, বিশুদ্ধ বায়ু, ভাল পুষ্টি, মানসম্পন্ন আবাসন, শালীন কাজ এবং পরিবেশগত অবস্থা এবং স্বাধীনতার অ্যাক্সেসের অধিকারকে বেছে নেওয়া হয়েছিল। বৈষম্য থেকে।"

তথ্যসূত্র

বহিঃসংযোগ 
 বিশ্ব স্বাস্থ্য সংস্থার ওয়েব পৃষ্ঠা

স্বাস্থ্য সচেতনতা দিবস
বিশ্ব স্বাস্থ্য সংস্থা
এপ্রিল উদ্‌যাপন
জাতিসংঘের দিবস
দ্য ওয়াল স্ট্রিট জার্নাল

দ্য ওয়াল স্ট্রিট জার্নাল (ইংরেজি: The Wall Street Journal) একটি ইংরেজিভাষিক আন্তর্জাতিক দৈনিক পত্রিকা, যা ডাও জোন্স অ্যান্ড কোম্পানি কর্তৃক প্রকাশিত। এটি নিউ ইয়র্ক সিটি থেকে প্রকাশিত হয়, এবং এর এশিয়ান ও ইউরোপীয় সংস্করণও প্রকাশ হয়। ২০০৭ সাল পর্যন্ত এর বিশ্বব্যাপী সার্কুলেশন প্রতিদিন প্রায় বিশ লক্ষ, এছাড়াও আছেন প্রায় ৯ লক্ষ ৩১ হাজার অনলাইন সংখ্যা ক্রয়কৃত গ্রাহক। নভেম্বর ২০০৩ পর্যন্ত এটি ছিলো যুক্তরাষ্ট্রের সবচেয়ে বেশি সার্কুলেশন হওয়া পত্রিকা, এবং ইউএসএ টুডে পত্রিকার কাছে এটি তার প্রথম স্থান হারায়। পরবর্তীতে অক্টোবর ২০০৯-এ এটি আবার তার পূর্বের প্রথম অবস্থান ফিরে পায়। এটির মূল প্রতিদ্বন্দী পত্রিকা হচ্ছে লন্ডন থেকে প্রকাশিত পত্রিকা ফিনাশিয়াল টাইমস, এবং এটিও বিভিন্ন আন্তর্জাতিক সংস্করণ প্রকাশ করে।

ওয়াল স্ট্রিট জার্নাল মূলত যুক্তরাষ্ট্রের অর্থনীতি, আন্তর্জাতিক বাণিজ্য, এবং অর্থনৈতিক খবরাদি ও কার্যক্রমগুলোকে ভিত্তি করে প্রকাশিত হয়। পত্রিকাটির নাম ওয়াল স্ট্রিট হওয়ার কারণ এটি নিউ ইয়র্ক সিটির ওয়াল স্ট্রিট নামক রাস্তাটি, আর ম্যানহাটনে অবস্থিত এই রাস্তাটি যুক্তরাষ্ট্রের অর্থনৈতিক বিভাগ নামে পরিচিত। নিউ ইয়র্ক স্টক এক্সচেঞ্জ এখানেই অবস্থিত। ৮ জুলাই, ১৮৮৯ থেকে নিয়মিতভাবে এই দৈনিকটি প্রকাশিত হয়ে আসছে। এর প্রতিষ্ঠাতা প্রকাশক ছিলেন চার্লস ডাও, ওডওয়ার্ড জোন্স, এবং চার্লস বার্গস্ট্রেসার। এই পত্রিকাটি ৩৩ বার পুলিৎজার পুরস্কার জয় করেছে। এর মধ্যে ২০০৭ সালের পুলিৎজার পুরস্কারে এটি চীনের অর্থনীতিতে ব্যাকডেটিং স্টক অপশনের ওপর প্রতিবেদন প্রকাশের জন্য পুরস্কার লাভ করে।

তথ্যসূত্র

বহিঃসংযোগ 
  
 The Wall Street Journal blogs
 The Career Journal - A free executive career site from the Wall Street Journal
 The Real Estate Journal - A free site from the Wall Street Journal focusing on residential and commercial real estate
 The Startup Journal  - A free site from the Wall Street Journal focusing on all aspects of starting, buying and running a small business.
 The Opinion Journal - A free site from The Wall Street Journal featuring opinion and commentary.
 Kevin Sprouls - creator of the Wall Street Journal stipple portrait style stippling.
 Nancy Januzzi - senior illustrator for the Wall Street Journal (stipple portrait style).
 Noli Novak—Stipple art by Wall Street Journal staff hedcut artist Noli Novak
 Economic Principals - David Warsh on the WSJ's history as the earliest "Online" news provider.
 A History of the Wall Street Journal - Historical overview of the prestigious news service
 How Dow Jones Remade Business Journalism, by Cynthia Crossen, Wall Street Journal, July 31, 2007
 Murdoch Takeover, ABC exclusive coverage
 Has the 'Journal' Lost its Soul?  by Scott Sherman, The Nation, April 22 2009

দ্য ওয়াল স্ট্রিট জার্নাল
১৮৮৯-এ নিউ ইয়র্ক অঙ্গরাজ্যে প্রতিষ্ঠিত
মার্কিন যুক্তরাষ্ট্রের ব্যবসায়িক সংবাদপত্র
মার্কিন যুক্তরাষ্ট্রের রক্ষণশীল মাধ্যম
নিউ ইয়র্ক শহরের দৈনিক সংবাদপত্র
ডাও জোন্স অ্যান্ড কোম্পানি
আর্থিক তথ্য বিক্রেতা
মার্কিন যুক্তরাষ্ট্রের জাতীয় সংবাদপত্র
১৮৮৯-এ প্রতিষ্ঠিত সংবাদপত্র
১৮৮৯-এ প্রতিষ্ঠিত আর্থিক পরিষেবা প্রদানকারী কোম্পানি
পুলিৎজার পুরস্কার বিজয়ী সংবাদপত্র
জনসেবায় পুলিৎজার পুরস্কার বিজয়ী
জাতীয় প্রতিবেদনে পুলিৎজার পুরস্কার বিজয়ী
আন্তর্জাতিক প্রতিবেদনে পুলিৎজার পুরস্কার বিজয়ী
ব্যাখ্যামূলক সাংবাদিকতায় পুলিৎজার পুরস্কার বিজয়ী
পডকাস্টিং কোম্পানি
বিশ্ব ডায়াবেটিস দিবস

বিশ্ব ডায়াবেটিস দিবস হল বিশ্বজুড়ে ডায়াবেটিস সম্পর্কে বিশ্বময় সচেতনতা বৃদ্ধির লক্ষ্যে একটি ক্যাম্পেইন, যা প্রতিবছর ১৪ নভেম্বর অনুষ্ঠিত হয়। বিশ্বজুড়ে ডায়াবেটিস রোগ ব্যাপক হারে বেড়ে যাওয়ায়,বিশ্ব ডায়াবেটিস ফেডারেশন (আইডিএফ) ও বিশ্ব স্বাস্থ্য সংস্থা ১৯৯১ সালে ১৪ নভেম্বরকে ডায়াবেটিস দিবস হিসেবে ঘোষণা করে। এদিন বিজ্ঞানী ফ্রেডরিক বেনটিং জন্ম নিয়েছিলেন এবং তিনি বিজ্ঞানী চার্লস বেস্টের সঙ্গে একত্রে ইনসুলিন আবিষ্কার করেছিলেন।

প্রতিপাদ্য বিষয় 
২০০৭ সালে সিদ্ধান্ত হয়, ডায়াবেটিস প্রতিরোধ অভিযান পরিচালনার থিমটি আরও দীর্ঘ সময় ধরে থাকবে। বিশ্ব ডায়াবেটিস দিবস ২০০৭-২০০৮ সালের  থিম নির্ধারিত ছিল ‘শিশু ও তরুণদের মধ্যে ডায়াবেটিস’। ২০০৯ থেকে ২০১৩ সালের থিম নির্ধারিত হয়েছে, ‘ডায়াবেটিস শিক্ষা ও প্রতিরোধ’। ২০০৭-২০০৮ সালে এই অভিযানের মূল লক্ষ্য হলো-আরও বেশি শিশু ও তরুণকে এই পরিচর্যার আওতায় আনা। ডায়াবেটিসের জরুরি সংকেত সম্পর্কে সচেতনতা সৃষ্টি করা। এ রোগের একটি জটিলতা ‘ডায়াবেটিক কিটো এসিডোসিস’ হ্রাস করার উদ্যোগ উৎসাহিত করা। আর শিশুদের মধ্যে টাইপ-২ ডায়াবেটিস প্রতিরোধের জন্য স্বাস্থ্যকর জীবন যাপনকে আরও জনপ্রিয় করে তোলা। এ দিবসের নীল বৃত্তের ‘লোগো’টি ডায়াবেটিসকে পরাভূত করার জন্য বিশ্বব্যাপী লড়াইয়ের সূচক। লক্ষ্য হলোঃ পৃথিবীতে কোনো শিশুই যেন ডায়াবেটিসে মারা না যায়। ডায়াবেটিসের মতো ক্রনিক রোগ ব্যক্তি, পরিবার, দেশ, এমনকি সারা পৃথিবীর জন্য গুরুতর ঝুঁকি বহন করে-এমন সত্যটি জাতিসংঘ অনুধাবন করে ২০০৬ সালে একে জাতিসংঘ দিবস হিসেবে পালনের সিদ্ধান্ত নেয়। পৃথিবীতে ২৫০ মিলিয়ন লোক ডায়াবেটিস নিয়ে জীবন যাপন করছে।

বিশ্ব ডায়াবেটিস দিবস একটি গুরুত্বপূর্ণ বৈশ্বিক জনস্বাস্থ্য সমস্যা হিসেবে ডায়াবেটিস সম্পর্কে সচেতনতা বৃদ্ধির এবং এই অবস্থার প্রতিরোধ, রোগ নির্ণয় এবং ব্যবস্থাপনা উন্নত করার জন্য প্রয়োজনীয় সম্মিলিত ও ব্যক্তিগত পদক্ষেপের উপর জোর দেওয়ার সুযোগ প্রদান করে।
২০২৪ সালের প্রতিপাদ্য বিষয় হলো "প্রতিবন্ধকতা ভাঙা, ব্যবধান দূর করা", ডায়াবেটিসের ঝুঁকি হ্রাস করার এবং ডায়াবেটিসে আক্রান্ত সকল মানুষের ন্যায়সঙ্গত, ব্যাপক, সাশ্রয়ী মূল্যের এবং মানসম্পন্ন চিকিৎসা ও যত্নের সুযোগ নিশ্চিত করার আমাদের প্রতিশ্রুতিকে শক্তিশালী করে।

তথ্যসূত্র

বহিঃসংযোগ 
 বিশ্ব স্বাস্থ্য সংস্থা

স্বাস্থ্য সচেতনতা দিবস
নভেম্বর উদ্‌যাপন
বহুমূত্ররোগ
ফ্রেডেরিক ব্যানটিং

ফ্রেডেরিক গ্র্যান্ট ব্যানটিং (১৪ নভেম্বর, ১৮৯১ - ২১ ফেব্রুয়ারি, ১৯৪১) একজন কানাডীয় চিকিৎসক, চিকিৎসাবিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী চার্লস বেস্টের সঙ্গে একত্রে ১৯২২ সালের এ ইনসুলিন আবিষ্কার করেছিলেন।

জীবনী 
ব্যানটিং ১৮৯১ সালের ১৪ নভেম্বর অন্টারিওতে জন্মগ্রহণ করেন। ১৯১৬ সালে টরোন্টো বিশ্ববিদ্যালয় থেকে ব্যাচেলর অব মেডিসিন ডিগ্রি অর্জন করেন।

সম্মাননা 

 নাইট কমান্ডার অব দ্য অর্ডার অব দ্য ব্রিটিশ এম্পায়ার, ১৯৩৪
 ফেলো অব দ্য রয়েল সোসাইটি, ১৯৩৫

সম্মানসূচক ডক্টরেট 
 সম্মানসূচক ডক্টরেট, ইউনিভার্সিটি অব ওয়েস্টার্ন অন্টারিও, ১৯২৪
 সম্মানসূচক ডক্টরেট, ইউনিভার্সিটি অব টরোন্টো, ১৯২৪
 সম্মানসূচক ডক্টরেট, কুইন্স ইউনিভার্সিটি, ১৯২৪
 সম্মানসূচক ডক্টরেট, মিশিগান বিশ্ববিদ্যালয়, ১৯২৪
 সম্মানসূচক ডক্টরেট, ইয়েল বিশ্ববিদ্যালয়, ১৯২৪
 সম্মানসূচক ডক্টরেট, ইউনিভার্সিটি অব দ্য স্টেট অব অব নিউ ইয়র্ক, ১৯৩১
 সম্মানসূচক ডক্টরেট, ম্যাকগিল বিশ্বিদ্যালয়, ১৯৩৯

তথ্যসূত্র

বহিঃসংযোগ 
 Banting Digital Library
 Discovery of Insulin
 Banting House National Historic Site
 CBC Greatest Canadians - Frederick Banting
 News Release About Sir Frederick Banting's Memorial Cross
 Lighting of the Flame of Hope at the Banting House National Historic Site in 1989
 Banting's Nobel prize Lecture
 Biography on Nobel prize site
 Ontario Plaques - The Discovery of Insulin
 CBC Digital Archives - Banting, Best, Macleod, Collip: Chasing a Cure for Diabetes
 Famous Canadian Physicians: Sir Frederick Banting at Library and Archives Canada
 World Diabetes Day on Banting's Birthday, November 14
 1928 A.Y. Jackson and Frederick Banting  NWT Historical Timeline, Prince of Wales Northern Heritage Centre

কানাডীয় উদ্ভাবক
কানাডীয় শারীরতত্ত্ববিদ
চিকিৎসাবিজ্ঞানে নোবেল পুরস্কার বিজয়ী
১৮৯১-এ জন্ম
১৯৪১-এ মৃত্যু
টরন্টো বিশ্ববিদ্যালয়ের প্রাক্তন শিক্ষার্থী
কানাডীয় নোবেল বিজয়ী
টরন্টো বিশ্ববিদ্যালয়ের শিক্ষক
চার্লস বেস্ট

বিজ্ঞানী চার্লস বেস্ট (২৭ ফেব্রুয়ারি, ১৮৯৯ - ৩১ মার্চ, ১৯৭৮) একজন কানাডীয় চিকিৎসা বিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী ফ্রেডরিক বেনটিং এর সঙ্গে একত্রে ১৯২২ সালের এ ইনসুলিন আবিষ্কার করেন ।

তথ্যসূত্র

বহিঃসংযোগ 

 CBC Digital Archives. Chasing a Cure for Diabetes. Accessed 16 June 2008.
 Dr. Charles Best Secondary School. Accessed 16 June 2008.
 Ontario Plaques, The Discovery of Insulin. Accessed 16 June 2008.
 Order of Canada Citation. Accessed 16 June 2008.
 University of Toronto. Banting and Best Department of Medical Research Charles Herbert Best. Accessed 16 June 2008.

শারীরতত্ত্ববিদ
কানাডীয় শারীরতত্ত্ববিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৮৯৯-এ জন্ম
১৯৭৮-এ মৃত্যু
রয়্যাল নেদারল্যান্ডস কলা ও বিজ্ঞান একাডেমির সদস্য
টরন্টো বিশ্ববিদ্যালয়ের প্রাক্তন শিক্ষার্থী
টরন্টো বিশ্ববিদ্যালয়ের শিক্ষক
কানাডায় মার্কিন অভিবাসী
রয়েল সুয়েডীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
শয়তান

শয়তান বা ডেভিল হলো মন্দের পৌরাণিক ব্যক্তিত্ব কারণ এটি বিভিন্ন সংস্কৃতি ও ধর্মীয় ঐতিহ্যগুলিতে ধারণা করা হয়। এটিকে বৈরী ও ধ্বংসাত্মক শক্তির আপত্তি হিসাবে দেখা হয়। জেফ্রি বার্টন রাসেল বলেছেন যে শয়তানের বিভিন্ন ধারণাকে সংক্ষিপ্ত করা যেতে পারে - ঈশ্বরের কাছ থেকে মন্দ স্বাধীনতার নীতি, ঈশ্বরের একটি দিক, মন্দ হয়ে উঠেছে (পতিত দেবদূত) বা মানব মন্দের প্রতীক।

প্রতিটি ঐতিহ্য, সংস্কৃতি ও ধর্মের কাহিনীতে শয়তান সহ ধর্ম মন্দের প্রকাশের জন্য আলাদা লেন্স সরবরাহ করে। এই দৃষ্টিভঙ্গির ইতিহাস ধর্মতত্ত্ব, পৌরাণিক কাহিনী, মনোরোগ বিশেষজ্ঞ, শিল্প ও সাহিত্যের সাথে জড়িত, প্রতিটি ঐতিহ্যের মধ্যে স্বাধীনভাবে বিকাশ করে। এটি ঐতিহাসিকভাবে অনেক প্রসঙ্গে এবং সংস্কৃতিগুলিতে ঘটে এবং এর অনেকগুলি বিভিন্ন নাম দেওয়া হয় - সাতান (ইহুদীধর্ম), লুসিফের (খ্রিস্টধর্ম), বাইলজাবাব (ইহুদি-খ্রিস্টান), মেফিস্টো (জার্মানি-খ্রিস্টান), ইবলিশ (ইসলাম) এবং বৈশিষ্ট্য: এটি নীল, কালো বা লাল হিসাবে চিত্রিত হয়েছে; তার মাথায় শিং রয়েছে ও শিং ছাড়াই এবং আরও কিছু হিসাবে চিত্রিত হয়েছে।

তথ্যসূত্র

বহিঃসংযোগ 
 
 

 
 
 Entry from the New Advent Catholic Encyclopedia
 Can you sell your soul to the Devil? A Jewish view on the Devil

সাতান
ধর্মীয় দর্শন
ধর্মীয় দার্শনিক ধারণা
বাঘ হাঙ্গর

বাঘা হাঙ্গর (বৈজ্ঞানিক নাম:Galeocerdo cuvier) () হচ্ছে  কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

নামকরণ 
বাঘ হাঙ্গর বা টাইগার শার্কের গায়ে উলম্ব ডোরাকাটা দাগ আছে। আর এ কারণেই এ হাঙ্গরের নাম হয়েছে টাইগার শার্ক বা বাঘ হাঙ্গর। তবে প্রাপ্ত বয়স্ক হওয়ার সাথে সাথে দাগগুলো মিলিয়ে যায় ।

বৈশিষ্ট্য 
মানুষখেকো হিসাবে হোয়াইট শার্কের পরেই টাইগার শার্কের অবস্থান । নির্বিচার খাদক হিসাবে এর পরিচিতি রয়েছে । ময়লা আবর্জনা খেতেও ভালোবাসে। তাই একে বলা হয় “সমুদ্রের ময়লা ফেলা ঝুড়ি”। এর চোয়াল অত্যন্ত শক্তিশালি ফলে এটি সামদ্রিক কচ্ছপের খোলস ভেঙে ফেলতে পারে। বাঘ হাঙ্গর ঘণ্টায় ২০ মাইল এবং একদিনে ৫০ মাইল পর্যন্ত সাঁতার কাটতে পারে। এরা দিনের বেলায় সমুদ্রের গভীরে আর রাতে অগভীর সমুদ্রে বিচরণ করে। এরা নিশাচর প্রাণী।

আকার ও ওজন 
এটি প্রায় ১১-২৪(সর্বোচ্চ) ফিট পর্যন্ত লম্বা হয় এবং ওজন প্রায় ৩৮৫-৬৫০ কেজি।

প্রধান খাদ্য 
সিল, সী লায়ন, অক্টোপাস, স্কুইড, ছোট হোয়েল, সাপ, কচ্ছপ, পাখি ইত্যাদি ।

প্রজনন

বিচরণের এলাকা
 পশ্চিম আটলান্টিক মহাসাগর:ম্যাসাচুসেটস থেকে উরুগুয়ে, মেক্সিকো উপসাগর, বাহামা, ক্যারিবীয় দ্বীপপুঞ্জ |
 পূর্ব আটলান্টিক মহাসাগর: আইসল্যান্ড, যুক্তরাজ্য, মরক্কো, ক্যানারী দ্বীপপুঞ্জ, সেনেগাল থেকে আইভরী কোস্ট |
 ভারত মহাসাগর; দক্ষিণ আফ্রিকা থেকে লোহিত সাগর, পাকিস্তান, ভারত, শ্রীলঙ্কা, মালদ্বীপ, থাইল্যান্ড ও ভিয়েতনাম |
 পশ্চিম প্রশান্ত মহাসাগর: দক্ষিণ চায়না, জাপান, ফিলিপাইন, ইন্দোনেশিয়া, অস্ট্রেলিয়া, নিউজিল্যান্ড, নিউ ক্যালিডোনিয়া |
 পশ্চিম (কেন্দ্রীয়) প্রশান্ত মহাসাগর: পালাউ, সোলোমান দ্বীপপুঞ্জ, মার্শাল দ্বীপপুঞ্জ, তাহিটি, হাওয়াই |
 পূর্ব প্রশান্ত মহাসাগর: দক্ষিণ ক্যালিফোর্নিয়া, পেরু, গ্যালাপোগোস |

চিত্রশালা

তথ্যসূত্র

বহিঃসংযোগ 
 Tracking research on tiger sharks
 20 pictures of tiger sharks
 Pictures of the tiger shark 

হাঙ্গরের প্রজাতি
বাংলাদেশের মাছ
১৮২২-এ বর্ণিত মাছ
শীর্ষ খাদ্যশিকারী প্রাণী